Die Altfranzösischen Romane der St. Marcus Bibliothek. 
coD.v. quand il uit l’emperer, ne l’oit pas mesconeis. 
il bondi un olifant, e ioste un pleseis 
il fist railier siens homes, e pues con un fier uis 
si dist A ceus paiens “or dou bien fer, amis: 
che ä pue de giant est ci le fier roi de Paris. 
se nous poisons tant fer q’il soit ou mort ou pris, 
de quant che auons perdu ne soing une brebis: 
che ancor en aurons nous par un diner bien dis. 
par un de lour nous somes plus de charante sis; 
ond che por uiue force seront mout tost conquis. 
or tost brocons sour eus. si soient enueis, 
auant che autre secors lour soit par nul tramis.” 
quand paiens l’oirent parlier par tiel deuis, 
A uois escrierent “ientil roi segnoris, 
ciuaucies: car nous somes tretuit mout talentis 
de confondre Franzois che tant nous ont mespris. 
lor brocerent tretuit, de maotalant espris, 
celle part ou uoirent le roi de saint Donis; 
e leuerent tiel noise, tiel tanbor e tiel cris 
q’il tentisoit la ual, le pui e le laris. 
ond Zarlle e siens barons ne orent ieu ne ris. 
Quand Zarlle uoit uenir celle giant mescreue 
sour lu por tiel mainere, tout le sang li remue; 
ond de ris ne de ieu ne cure une latue. 
lour escrie ä siens homes “france giant porgeue, 
retres uous auec moi sor ceste erbe menue, 
che mout tost nos uindra secors e grand aiue: 
car le roi Dexirier, ge de bien fer s’argue, 
doit uenir apres nous por la uoie batue.” 
lour apelle le roi Guion de Roge ague, 
e dit “sour cil ciual ge ancor le poil ne sue, 
torne uer Pampelune parmi la droite rue, 
tant ge roi Dexirier troues. si le salue, 
e di ge trou poroie ataindre sa uenue: 
car la giant Saracine, che Yesu Crist destrue, 
Ff2 
